Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 567/12/3307	Prievidza, 8.10.2012
EEČ : 2-27-102-2012

U Z N E S E N I E

Trestná vec:	obvinený XXXXX  
Prečin:	pokus prečinu krádeže podľa § 14 k § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prievidza
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že dňa 09.06.2012 okolo 22.00 hod. v XXXXX na ul. XXXXX 425 vošiel do objektu bývalých štátnych majetkov tak, že preskočil betónový plot vysoký 1,6 metra prešiel k unimobunke s nápisom XXXXX na čerpacej stanici patriacej spoločnosti XXXXX XXXXX spol. s.r.o., IČO: XXXXX, so sídlom, XXXXX, XXXXX, a pílkou na železo sa pokúsil prepíliť visiaci zámok na železnom zabezpečovacom zariadení vchodových dverí unimobunky s úmyslom z vnútra unimobunky odcudziť motorový olej do skútra, pričom k dokonaniu skutku nedošlo, nakoľko bol vyrušený pracovníkmi firmy, ktorá sídli v blízkosti čerpacej stanice a z miesta utiekol preč, pričom svojím konaním nebola spôsobená poškodenej spoločnosti XXXXX XXXXX spol, s. r.o., IČO: XXXXX, so sídlom, XXXXX , ul. XXXXX žiadna škoda,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Poverený príslušník PZ Nováky uznesením ČVS: ORP-1031/NY-PD-2012 zo dňa 16.07.2012 začal trestné stíhanie a následne vzniesol toho istého dňa obvinenie XXXXX, nar. XXXXX v Bojniciach, zo spáchania pokusu prečinu krádeže podľa § 14 k § 212 ods. 2 písm. a/ Tr. zákona, ktorého sa mal dopustiť na tom skutkovom základe, že dňa 09.06.2012 okolo 22.00 hod. v XXXXX na ul. XXXXX vošiel do objektu bývalých štátnych majetkov tak, že preskočil betónový plot vysoký 1,6 metra prešiel k unimobunke s nápisom XXXXX na čerpacej stanici patriacej spoločnosti XXXXX XXXXX spol. s.r.o., IČO: XXXXX, so sídlom, XXXXX, XXXXX a pílkou na železo sa pokúsil prepíliť visiaci zámok na železnom zabezpečovacom zariadení vchodových dverí unimobunky s úmyslom z vnútra unimobunky odcudziť motorový olej do skútra, pričom k dokonaniu skutku nedošlo, nakoľko bol vyrušený pracovníkmi firmy, ktorá sídli v blízkosti čerpacej stanice a z miesta utiekol preč, pričom svojím konaním nebola spôsobená poškodenej spoločnosti XXXXX XXXXX spol, s. r.o., IČO: XXXXX, so sídlom, XXXXX , ul. XXXXX žiadna škoda.

	Preskúmaním vyšetrovacieho spisu som zistil, že v uvedenej trestnej veci sú splnené všetky podmienky pre podmienečné zastavenie trestného stíhania proti obvinenému XXXXX. 

	Obvinený XXXXX sa v prípravnom konaní v celom rozsahu priznal k spáchaniu trestnej činnosti a súhlasil s podmienečným zastavením trestného stíhania. 

	Obvinený je stíhaný za pokus prečinu krádeže podľa § 212 ods. 2 písm. a/ Tr. zákona č. 300/2005 Z. z. v znení neskorších predpisov, na ktorý zákon ustanovuje hornú hranicu trestu odňatia slobody  v trvaní  až na 2 roky.  

	Poškodenej spoločnosti XXXXX XXXXX spol. s.r.o., IČO: XXXXX, sídlom XXXXX, XXXXX konaním obvineného nevznikla žiadna škoda na majetku ani na právach.

	Obvinený XXXXX doteraz nebol súdne trestaný a  nebol riešený v priestupkovom konaní. V zmysle správ zabezpečených z Obecného úradu XXXXX k osobe obvineného možno konštatovať, že správanie obvineného je bezproblémové a tento vedie riadny život človeka. 
						
	Vzhľadom na vyššie uvedené treba konštatovať, že sú splnené všetky podmienky na podmienečné zastavenie trestného stíhania uvedené v § 216 Tr. poriadku a preto som rozhodol tak, ako ju uvedené vo výrokovej časti uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Beňo
prokurátor